recursal/SuperWikiNEXT-32B huggingface dataset:
Uima-altaan lämmönvaihdin
**Lämmönsiirrin** eli **lämmönvaihdin** on energiatekniikan komponentti, jolla lämpöenergiaa siirretään eri lämpötilassa olevien fluidien välillä.

Useimmissa lämmönsiirtimissä lämpö siirtyy ilman, että fluidit sekoittuvat keskenään, eli johtumalla tai lämpösäteilyllä. Sen sijaan konvektiolla tapahtuvaan lämmönsiirtoon ei tarvita mitään erityistä lämmönsiirrintä vaan lämpö siirtyy aineen mukana.

Lämmönsiirtimessä ei useimmiten ole liikkuvia osia, poikkeuksena ovat pyörivät lämmönsiirtimet kuten rekuperaattori. Lämmönsiirrin rakentuu lämmönsiirrinelementistä sekä fluidit erottavista säiliöistä tai putkista. Lämmönsiirrinelementin läpi lämpö siirtyy fluidista toiseen yleensä johtumalla.

Lämmönsiirtimiä
---------------

* höyryvoimalaitoslämmönsiirtimiä
	+ palamisilmanesilämmitin
	+ syöttövedenesilämmitin
	+ höyrystin
	+ tulistin
	+ lauhdutin
* lämpöpatteri

* rekuperaattori
* lämpöputki
* levylämmönvaihdin
* jäähdytyselementti

Lähteet
-------

1. 1 2 3  Kuppan Thulukkanam: *Heat Exchanger Design Handbook*, s. 1. CRC Press, 2013. ISBN 9781439842133. (englanniksi)

Aiheesta muualla
----------------

* Kuvia tai muita tiedostoja aiheesta **Lämmönsiirrin** Wikimedia Commonsissa
Lämminveriravuri radalla.
**Lämminveriset ravihevoset** (**lv-ravurit**, **"lämpöiset"**, **"lämppärit"**) edustavat lämminveristä hevostyyppiä. Lämminverisiä ravihevosrotuja ovat amerikanravuri, ranskanravuri, orlovravuri ja venäjänravuri. Kutakin näistä roduista on jalostettu pitkälle mahdollisimman nopean ja kestävän ravihevosen aikaansaamiseksi. Erirotuiset lämminveriset ravurit kilpailevat yleensä samoissa lähdöissä, ja rotuja myös risteytetään keskenään.

Lämminveriset ovat nopeimpia ravihevosia.

Lämminverisiä ravihevosia näkee myös ratsukäytössä ja valjakkoajossa, joihin ne yleensä siirtyvät heikosti sujuneen ravikilpailu-uran jälkeen. Uudelleenkoulutettu lämminverinen ravuri on ratsuna tavallisesti liikennevarma ja kaikenlaiseen käsittelyyn tottunut, mutta sen rakenne ei sovellu esimerkiksi kouluratsastukseen yhtä hyvin kuin ratsuiksi jalostetuilla roduilla. Ravihevosen lihaksiston kehittyminen ratsastukseen sopivasti vie säännöllisellä harjoituksellakin useita kuukausia, ja moni entinen ravuri kärsii kilpauransa jäljiltä hankalista jalkavaivoista. Rauhallisen etenemisen ja ravikilpailuissa kielletyn laukkaamisen oppiminen voi olla vaikeaa.

Katso myös
----------

* Raviurheilu

Lähteet
-------

1. ↑  Lämminverinen ravihevonen Suomen Hippos ry. Viitattu 9.7.2021.
2. ↑  Yleistietoa ravihevosroduista – mikä tekee hyvän ravihevosen? *Teivon ravi ja ratsastus*.  6.7.2018. Viitattu 9.7.2021.

Aiheesta muualla
----------------

* Lämminverinen ravihevonen Suomen Hippos ry:n verkkosivuilla
*Tämä artikkeli kertoo Britannian kuninkaallisen laivaston Dublin-luokan 74-tykkisestä linjalaivasta. Muita samannimisiä aluksia on täsmennyssivulla.*

**HMS Dublin** oli Britannian kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva.

Valmistus
---------

*Pääartikkeli: Dublin-luokka*
Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta, missä köli laskettiin 18. marraskuuta 1755. Alus laskettiin vesille 6. toukokuuta 1757 ja valmistui 1. heinäkuuta. Aluksen valmistuskustannukset olivat 36 590 puntaa 3 shillinkiä ja 1 dime, mikä sisälsi varustamisen.

Palvelus
--------

Alus otettiin palvelukseen huhtikuussa 1757 päällikkönään George Rodney.

Alus siirrettiin helmikuussa 1783 reserviin Plymouthissa, missä se romutettiin 13. toukokuuta 1784.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3  Winfield 2007 s. 58

*Dublin*-luokan linjalaivat

|  |
| --- |
| *HMS Dublin* – *HMS Norfolk* – *HMS Shrewsbury* – *HMS Lenox* – *HMS Mars* – *HMS Warspite* – *HMS Resolution* |
| Edeltäjä: Burford-luokka – Seuraaja: *HMS Fame* |
*Tämä artikkeli kertoo Britannian kuninkaallisen laivaston Duke-luokan linjalaivasta. Muita merkityksiä on täsmennyssivulla.*

**HMS Duke** oli Britannian kuninkaallisen laivaston vuonna 1777 vesillelaskettu Duke-luokan 98-tykkinen toisen luokan linjalaiva.

Valmistus
---------

*Pääartikkeli: Duke-luokka (linjalaiva)*
Sir John Williamsin suunnittelema alus tilattiin 18. kesäkuuta 1771 Plymouthin telakalta, missä köli laskettiin lokakuussa 1772. Se laskettiin vesille 18. lokakuuta 1777 ja valmistui 2. elokuuta 1778, jolloin valmistuskustannukset olivat 44 656 puntaa 7 shillinkiä ja 2 pennyä. Lisäksi varustaminen maksoi 12 300 puntaa 18 shillinkiä ja 5 pennyä.

Palvelus
--------

Alus otettiin palvelukseen huhtikuussa 1778 päällikkönään William Brereton. Alus osallistui 27. heinäkuuta Ushantin taisteluun. Aluksen pohja kuparoitiin maaliskuussa 1780 Portsmouthissa. Palveltuaan Yhdysvaltain vapaussodassa alus poistettiin palveluksesta kesäkuussa 1783.

Vuodesta 1799 alus oli satamapalveluksessa ja romutettiin 1843.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)
* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)

### Viitteet

1. 1 2  Winfield, Rif 1793-1817 s. 20

*Duke*-luokan linjalaivat

|  |
| --- |
| *HMS Duke* – *HMS Glory* – *HMS St. George* – *HMS Atlas* |
| Edeltäjä: Barfleur-luokka – Seuraaja: Boyne-luokka |
**Jarno Hyökyvaara** (s. tammikuussa 1986 Valkeakoski) on suomalainen näyttelijä ja entinen jalkapalloilija.

Jalkapalloilijana
-----------------

Hyökyvaara edusti  Valkeakosken Hakaa kausilla 2005 ja 2006. Ensimmäinen kausista toi Suomen cupin voiton. Hän ei kuitenkaan päässyt pelaamaan kuin Hakan farmijoukkueessa, vaan toimi Hakan edustusjoukkueen vaihtomiehenä. Ennen edustusjoukkuetta hän pelasi Hakan juniorijoukkueissa ja oli mukana nuorten maajoukkueleireillä, mutta ei päässyt edustamaan Suomea junioreiden maaotteluissa.

Hyökyvaaran 12 vuotta vanhempi veli Janne Hyökyvaara oli myös jalkapalloilija.

Näyttelijänä
------------

Hyökyvaara pääsi  Teatterikorkeakouluun vuonna 2013, seitsemännellä yrityksellä ja valmistui sieltä näyttelijäksi keväällä 2018. Sitä ennen hän toimi harrastajateattereissa Tampereella ja opiskeli Kokkolassa teatteri-ilmaisun ohjaajaksi vuosina 2008–2009. Hän on toiminut Teatterikorkeakoulusta valmistumisensa jälkeen näyttelijänä Lappeenrannan kaupunginteatterissa. Hän on näytellyt teattereissa muun muassa Q-Teatterissa, kaupunginteattereissa Kokkolassa, Kotkassa, Jyväskylässä, Valkeakoskella ja Tampereella, Suomen Kesäteatterissa Valkeakoskella, Tampereen Komediateatterissa ja Suomen Kansallisteatterissa.

Hän esittää Pyöreä totuus -monologiansa vuonna 2022 Helsingin Koko-teatterissa, sekä Valkeakosken-, Oulun- ja Hämeenlinnan kaupunginteattereissa.

Lähteet
-------

1. ↑  Jarno Hyökyvaara hylättiin kahdeksi kaudeksi vaihtopenkille – itsetunto mureni: "Olin niin lukossa, etten osannut edes pompotella palloa" *www.iltalehti.fi*. Viitattu 21.4.2022.
2. ↑  Talle: Teatterikärpäsen puraisuja : Haastattelussa Jarno Hyökyvaara *Teatterikärpäsen puraisuja*.  maanantai 27. elokuuta 2018. Viitattu 23.4.2022.

Aiheesta muualla
----------------

* Kuvia tai muita tiedostoja aiheesta **Jarno Hyökyvaara** Wikimedia Commonsissa

* Jarno Hyökyvaara Suomen Näyttelijäliitto
**Jarno Laur** (s. 13. syyskuuta 1975 Tartto, Viro) on virolainen poliitikko. Hän on Viron Sosiaalidemokraattisen puolueen jäsen ja Tarton apulaiskaupunginjohtaja. Vuosina 2009–2013 hän oli Väätsan kunnanjohtaja.

Laur tuli vuosiksi 2004–2007 Riigikogun jäseneksi Tõnu Kõivun varajäsenenä. Riigikogussa hän kuului perustuslakivaliokuntaan ja Estonian uppoamisen tutkimuskomiteaan..

Opinnot
-------

Laur valmistui 1993 Tartu Mart Reiniku Gümnaasiumista ja 2008 Tarton yliopiston Narvan collegen kunnallishallinnon osasatolta. Hän aloitti syksyllä 2008 maisteriopinnot Tallinnan teknillisessä yliopistossa.

Ura
---

* Viron Sosiaalidemokraattisen puolueen referent 1993–1995
* Johannes Mihkelsonin säätiön johtaja 1996–1999
* ministeri Katrin Saksin neuvonantaja 1999–2002
* Kansanpuolue Maltilliset (nyk. Viron Sosiaalidemokraattinen puolue) -puolueen vaalikoordinaattori 2002–2003
* Väätsan kunnanjohtaja 2003–2004, 2009–2013
* Riigikogun jäsen 2004–2007
* 2007–2009 sisäministerin neuvonantaja
* 2013– Tarton apulaiskaupunginjohtaja

Laur oli Tarton kaupunginvaltuuston jäsen vuosina 2003–2005 ja sen jälkeen vuodesta 2007.

Tunnustukset
------------

* Kaitseliiton ansiomitali, erikoisluokka (2011).

Yksityiselämä
-------------

Laur on naimisissa ja hänellä on neljä lasta.

Lähteet
-------

1. 1 2  Tartu Postimees
2. ↑  Järva Teataja
3. ↑  Jarno Laur, Riigikogu.ee viitattu 1.2.2017
4. ↑  Őhtuleht

Aiheesta muualla
----------------

* Jarno Laur (Arkistoitu – Internet Archive) Tarton kaupungin sivulla
* Järvamaa sotsiaaldemokraate juhib Jarno Laur (Arkistoitu – Internet Archive) SDE koduleht 30.1.2012
* Väätsa vallavanema toolile istub Jarno Laur Järva Teataja 26.10.2009
* Rasmus Rekand Linna juhivad ärimehed ja õpetajad Tartu Ekspress, 14.11.2013

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: et:Jarno Luar
**Douglas A-4 Skyhawk** (lempinimeltään *Heinemann's Hot Rod*) on amerikkalainen rynnäkkölentokone, joka on alun perin suunniteltu toimimaan Yhdysvaltain laivaston lentotukialuksilla. 50 vuotta konetyypin ensilennon jälkeen lähes 3 000 valmistetusta Skyhawkista jotkin ovat edelleen toiminnassa pienemmissä ilmavoimissa ympäri maailmaa. Kone oli ennen nimetty *A4D Skyhawkiksi*. Sen on alun perin suunnitellut Douglas, ja myöhemmin sitä on valmistanut McDonnell Douglas, joka sulautettiin Boeing-yhtymään.

Argentiinan ilmavoimilla oli runsaasti Skyhawkeja Falklandin sodassa. Ne aiheuttivat vakavia laivastomenetyksiä Britannian merivoimille. Muilla sotanäyttämöillä konetyyppi oli kunnostautunut sekä Vietnamin sodassa (Yhdysvallat) että Jom kippur -sodassa (Israel) vuonna 1973. Israelin ilmavoimat (IAF) teki A-4 Skyhawkeilla useita ilmataisteluissa tehtyjä viholliskoneiden pudotuksia erillisiin aseellisiin selkkauksiinkin liittyen.

Pitkän käyttöhistoriansa aikana koneesta tehtiin eri kehitysversioita. Myöhemmät versiot kykenivät kuljettamaan suuremman aselastin, mutta tämä tapahtui muiden lento-ominaisuuksien kustannuksella. Keveänä pidettyä A-4 Skyhawkia korvaamaan saapui raskaampi rynnäkkökone, LTV A-7 Corsair II. Brasilian ilmavoimat käyttävät A-4 Skyhawkin päivitettyä versiota edelleen, lentotukialus NAe São Paulolta. Argentiina käyttää päivitettyjä versioita A-4AR ja OA-4AR Fightinghawk.

Lentolaivue VA-153:n A-4 Skyhawk-koneita lentotukialus USS Coral Sean kannella, höyrykäyttöisillä katapulteilla laukaistavaksi ilmaannousua varten. Kuva vuodelta 1967.

Tekniset tiedot (A-4M)
----------------------

*Lähde:* 

**Yleiset ominaisuudet**

* **Miehistö:** 1 (koulutusversioissa 2)
* **Pituus:** &&&&&&&&&&&&&012.029000012,29 m
* **Kärkiväli:** &&&&&&&&&&&&&&08.03800008,38 m
* **Korkeus:** &&&&&&&&&&&&&&04.05700004,57 m
* **Siipipinta-ala:** &&&&&&&&&&&&&024.015000024,15 m²
* **Tyhjäpaino:** &&&&&&&&&&&04747.&&&&004 747 kg
* **Suurin lentoonlähtöpaino:** &&&&&&&&&&011113.&&&&0011 113 kg
* **Voimalaite:** &&&&&&&&&&&&&&01.&&&&001 × Pratt & Whitney J52-P-408A -suihkumoottori; &&&&&&&&&&&&&050.&&&&0050 kN

**Suoritusarvot**

* **Suurin nopeus:** &&&&&&&&&&&01078.&&&&001 078 km/h
* **Lentomatka:** &&&&&&&&&&&03220.&&&&003 220 km (F-versio)
* **Lakikorkeus:** &&&&&&&&&&012880.&&&&0012 880 m

**Aseistus**  

* 2 × 20 mm tykkiä
* 5 ulkopuolista ripustinta pommeja, ohjuksia, raketteja tai lisäpolttoainesäiliöitä varten 4 153 kg saakka

Lähteet
-------

* Donald, David: *The encyclopedia of world aircraft*. Enderby: Blitz editions, 1997. ISBN 1-85605-375-X.  (englanniksi)

### Viitteet

1. 1 2 3  A4D/A-4 Skyhawk light attack bomber Boeing. Viitattu 5.12.2010. (englanniksi)
2. ↑   (Arkistoitu – Internet Archive) (Viitattu 27.10.2013)
3. 1 2  Donald 1997 s. 610
4. ↑   (Arkistoitu – Internet Archive)
5. ↑   (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Douglas A-4 Skyhawk**.
* Hallen hävittäjäsivu: A-4 Skyhawk (Arkistoitu – Internet Archive)
* 
* 
*
*Tämä artikkeli kertoo Britannian kuninkaallisen laivaston Bellona-luokan linjalaivasta. Muita merkityksiä on täsmennyssivulla.*

**HMS Dragon** oli Britannian kuninkaallisen laivaston vuonna 1760 vesillelaskettu Bellona-luokan 74-tykkinen kolmannen luokan linjalaiva.

Valmistus
---------

*Pääartikkeli: Bellona-luokka (linjalaiva)*
Alus tilattiin 28. joulukuuta 1757 Deptfordin telakalta, missä töistä vastasi Adam Hayes. Köli laskettiin 28. maaliskuuta 1758. Alus laskettiin vesille 4. maaliskuuta 1760 ja valmistui 19. huhtikuuta, jolloin valmistuskustannukset olivat 38 118 puntaa ja kuusi shillinkiä.

Palvelus
--------

Alus poistettiin palveluksesta maaliskuussa 1783 ja myytiin 1. kesäkuuta 1784 Portsmouthissa 620 punnalla.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. ↑  Winfield, Rif s. 63

*Bellona*-luokan linjalaivat

|  |
| --- |
| *HMS Bellona* – *HMS Dragon* – *HMS Superb* – *HMS Kent* – *HMS Defence* |
| Edeltäjä: Triumph-luokka – Seuraaja: Arrogant-luokka |
**Kerimäen Ruokojärven työväentalo Voittola** on sijainnut nykyisin Savonlinnan kaupunkiin kuuluvan entisen Kerimäen kunnan Louhen kylässä.

Historia
--------

Työväenyhdistyksen ensimmäinen työväentalo oli rakennettu vuonna 1919 ja sitä jatkettiin vuonna 1937 ja vuonna 1952. Tämä talo paloi vuonna 1962. Uusi talo rakennettiin vuonna 1963 osittain talkoilla ja osittain urakka- ja tuntityönä. Taloa on rahoitettu omilla varoilla, lainalla ja avustuksella.

Rakennus
--------

Talo on rankorakenteinen. Ulkovuorauksena on harmaa rapattu tiili. Sisäseinät ovat maalattua lastulevyä. Sisäkatto on lautaa. Talossa on puukeskuslämmitys. Talossa on vesijohto, viemäri ja wc.

Talossa on juhlasali, keittiö, ravintola, eteinen ja huoneen ja keittiön asunto.

Toimintaa työväentalolla
------------------------

Talo on järjestetty kokouksia, nuorisotoimintaa, tansseja, elokuvia, bingoa, urheiluharjoituksia ja juhlia. Talo on ollut omassa käytössä.(1982)

Lähteet
-------

1. 1 2 3 4 5  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982. ISBN 951-46-6592-9.
*Tämä artikkeli kertoo Britannian kuninkaallisen laivaston D-luokan laivueenjohtajasta. Muita saman nimisiä aluksia on täsmennyssivulla.*

**HMS Duncan** (viirinumero D99) oli Britannian kuninkaallisen laivaston D-luokan laivueenjohtaja.

Valmistus
---------

*Pääartikkeli: D-luokka (hävittäjä)*
Alus tilattiin Portsmouthin telakalta, missä köli laskettiin 3. syyskuuta 1931. Alus laskettiin vesille 29. maaliskuuta 1932 ja otettiin palvelukseen 2. marraskuuta 1934.

Suunnittelu
-----------

Alus oli samanlainen kuin edeltävän C-luokan laivueenjohtaja *HMS Kempenfelt*. Aluksen propulsiojärjestelmän toimitti ja asensi Beardmore. Aluksella oli kaksi kattilahuonetta, jotka oli liitetty konehuoneisiin, minkä seurauksena kaksi suurta tilaa keskilaivassa aiheutti uppoamisriskin. Alus kykeni koeajoissa saavuttamaan 34 595 hevosvoimalla 36,5 solmun nopeuden.

Palvelus
--------

Valmistuttuaan alus vastaanotti laivueenjohtajan tehtävät ja lähti laivueineen Kiinan asemalle. Toisen maailmansodan alkaessa alus palasi kotivesille, mutta se törmäsi 17. tammikuuta 1940 kauppalaivaan Duncansby Headin edustalla vaurioituen pahoin. Aluksen kattilahuoneet ja konehuone täyttyivät vedellä ja se pysyi juuri ja juuri pinnalla. Alus oli kolarintapahtuessa 12. hävittäjälaivueen lippulaivana.

Vuoden 1940 puolessavälissä alus palasi palvelukseen ja se määrättiin Gibraltarille Force H:hon. Alus oli Madagaskarin maihinnousussa, josta vapauduttuaan se palasi kotivesille. Britteinsaarilla alus siirrettiin telakalle, jossa se muutettiin saattajaksi suojaamaan Jäämeren saattueita. Telakalla alukselta poistettiin Y-torni sekä taaemmat torpedoputket lisättäessä syvyyspommien lukumäärää. Tulenjohtojärjestelmä modernisoitiin asentamalla tyypin 271 tutka ja siirtämällä radiomastoa taaemmas. Aluksen ilmatorjunta-aseistusta täydennettiin kuudella yksiputkisella Oerlikon 20 mm -ilmatorjuntatykillä.

Alus oli 1943–1944 lippulaivana saattajaosasto B7:ssä. Se osallistui Saksan laivaston sukellusveneiden *U381* ja *U272* upottamiseen sekä *U707* vaurioittamiseen.

Sodan päätyttyä alus myytiin syyskuussa 1945 huonokuntoisena romutettavaksi.

Lähteet
-------

* English, John: *Amazon to Ivanhoe - British Standard Destroyers of the 1930s*. Kendal: World Ship Society, 1993. ISBN 0-905617-64-9. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Levy, James P.: *The Royal Navy's Home Fleet in World War II*. New York: Palgrave macmillan, 2003. ISBN 1-4039-1773-6. (englanniksi)
* Woodman, Richard: *Arctic Convoys 1941–1945*. South Yorkshire, Englanti: Pen & Sword Maritime, 2007. ISBN 1-84415-611-7. (englanniksi)

### Viitteet

1. 1 2 3 4 5 6  Whitley, M. J. s. 101

*D*-luokan hävittäjät

|  |
| --- |
| **Laivueenjohtaja:** *HMS Duncan* |
| **Alukset:** *HMS Defender* - *HMS Diamond* - *HMS Daring* - *HMS Decoy* - *HMS Dainty* - *HMS Delight* - *HMS Diana* - *HMS Duchess* |
| Edeltäjä: *C*-luokka – Seuraaja: *E*-luokka |
**Kaarlo "Kalle" Partanen** (25. elokuuta 1915 Sortavala – 2. heinäkuuta 2006 Lahti) oli suomalainen raviohjastaja, ravivalmentaja, ravihevosten kasvattaja ja suomalaisen raviurheilun keskeinen vaikuttaja vuosikymmenien ajan.

Kalle Partasen isä oli sortavalalainen hevoskauppias ja äiti oli sveitsiläissyntyinen. Hänestä itsestään ei koskaan tullut hevoskauppiasta, koska hän oli omien sanojensa mukaan sellaiseen aivan liian rehellinen.

Kalle Partanen valmensi moninkertaiset ravikuninkaat Ero-Lohkon (1951–1979) ja Vieterin (1967–1984). Hän ohjasti Vieterin ravikuninkuuteen viisi kertaa (1973–1974 ja 1976–1978), ja Vieteri onkin Vekselin ja Vieskerin ohella kaikkien aikojen menestynein hevonen kuninkuusravien historiassa. Ero-Lohko kruunattiin kuninkaaksi Partasen ohjastamana neljä kertaa (1958–1961).

Kalle Partanen oli tunnettu ohjastaja ja persoonallisuus, joka hyvän ulosantinsa, suorapuheisuutensa ja vilkkaan karjalaisen luonteensa vuoksi tunnettiin "Kausalan Cassiuksena" – Partasen koti ja ravitallit sijaitsivat Iitin Kausalassa.

Jouni Aallon toimittama elämäkertateos *Ravikuninkaiden käskynhaltija* perustuu Partasen 1980-luvulla Hevosurheilu-lehdessä julkaistuihin muistelmiin.

Kaarlo Partanen oli talvi- ja jatkosodan veteraani ja 50 prosentin sotainvalidi.

Aiheesta muualla
----------------

* Partasen haastattelu Suomen Hevosenomistajain Keskusliiton sivuilla (Arkistoitu – Internet Archive)
* Ilmari Ojala: / Partanen, Kaarlo (1915–2006) *Kansallisbiografia-verkkojulkaisu (maksullinen)*.  8.1.2008. Helsinki:  Suomalaisen Kirjallisuuden Seura.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiasampo

 |

 |
*Tämä artikkeli kertoo Britannian kuninkaallisen laivaston D-luokan hävittäjästä. Muita saman nimisiä aluksia on täsmennyssivulla.*

**HMS Duchess** (viirinumero H64) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa.

Valmistus
---------

*Pääartikkeli: D-luokka (hävittäjä)*
Alus tilattiin 2. helmikuuta 1931 vuoden 1930 laivasto-ohjelmassa Jarrowista Palmers Shipbuilding and Iron Companyltä, missä köli laskettiin 20. kesäkuuta 1931. Alus laskettiin vesille 19. heinäkuuta 1932 ja otettiin palvelukseen 24. tammikuuta 1933. Valmistuskustannukset olivat 229 367 puntaa ilman Amiraliteetin toimittamia ase- ja viestijärjestelmiä.

Palvelus
--------

Alus oli Välimeren laivastossa, kunnes se palasi 1934 huoltoon Chathamin telakalle. Palatessaan palvelukseen se määrättiin 8. hävittäjälaivueeseen Kiinan asemalle, jossa se oli syyskuuhun 1939. Huhtikuussa 1939 laivueen nimi oli muuttunut 21. hävittäjälaivueeksi. Alus lähti 28. syyskuuta Hongkongista laivueensa mukana Singaporen, Adenin ja Suezin kautta Maltalle, jonne se saapui 12. lokakuuta. Alus liitettiin Välimeren laivastoon.

Alus suojasi 6. joulukuuta *HMS Daintyn* ja *HMS Delightin* kanssa taistelulaiva *HMS Barhamia* matkalla Gibraltarilta Clydeen. Alus törmäsi 10. joulukuuta *Barhamiin* tiheässä sumussa, jolloin se upposi 124 miehistönjäsenen menettäessä henkensä.

Päälliköt
---------

Aluksen päälliköinä olivat:

* Robert Charles Meadows White 28. syyskuuta 1938 – 12. joulukuuta 1939 (kaatui)

Lähteet
-------

* English, John: *Amazon to Ivanhoe – British Standard Destroyers of the 1930s*. Kendal: World Ship Society, 1993. ISBN 0-905617-64-9. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3  Naval-history.net – HMS Duchess
2. 1 2  Uboat.net – HMS Duchess

*D*-luokan hävittäjät

|  |
| --- |
| **Laivueenjohtaja:** *HMS Duncan* |
| **Alukset:** *HMS Defender* - *HMS Diamond* - *HMS Daring* - *HMS Decoy* - *HMS Dainty* - *HMS Delight* - *HMS Diana* - *HMS Duchess* |
| Edeltäjä: *C*-luokka – Seuraaja: *E*-luokka |
**Bessus** (kuoli vuonna 329 eaa.) oli persialainen aristokraatti. Hän oli Baktrian ja Sogdianan satraappi. Hän murhasi Persian kuninkaan Dareios III:n ja julistautui kuninkaaksi nimellä **Artakserkses V**. 

Bessus johti maakuntansa joukkoja Gaugamelan taistelussa vuonna 331 eaa. kun Aleksanteri Suuri kukisti Dareioksen. Bessus selvisi taistelusta hengissä ja seurasi Dareioksen mukana Ekbatanaan. Samalla Aleksanteri valloitti Mesopotamian ja Persian sydänmaan. Kun Aleksanteri lähestyi Ekbatanaa, Dareios lähti pakoon. Darioksen aikeena oli päästä Baktriaan ja kerätä siellä uusi armeija. Matkan aikana Bessus vangitsi Dareioksen. Luultavasti hän aikoi luovuttaa kuninkaan makedonialaisille. Kun Aleksanteri sai kuulla Dareioksen vangitsemisesta, hän lähti entistä kiivaammin ajamaan takaa Dareioksen seuruetta. Heinäkuussa 330 eaa. Bessus ja hänen kumppaninsa menettivät malttinsa ja murhasivat Dareioksen. 

Sen jälkeen Bessus julistautui kuninkaaksi ja otti uudeksi nimekseen Artakserkses V. Luultavasti Bessus oli sukua Dareiokselle, koska Baktrian satraapit olivat tavallisesti kuninkaan lähisukulaisia. Bessus hallitsi kuitenkin vain valtakunnan koillisosaa, eikä häntä siksi yleensä pidetä virallisesti Persian kuninkaana. Aleksanteri taas oli julistanut, että aikoi kostaa Dareioksen murhan.

Bessus palasi Baktriaan, missä hän yritti kerätä joukkoja makedonialaisia vastaan. Kun Aleksanteri lähestyi Baktriaa, Bessuksen kumppanit vangitsivat Bessuksen ja luovuttivat Aleksanterille. Persialaisen tavan mukaan Aleksanteri määräsi, että Bessuksen nenä ja korvat oli leikattava irti. Sitten Bessus luovutettiin Dareioksen sukulaisille, jotka teloittivat hänet. Erään lähteen mukaan hänet ristiinnaulittiin samalla paikalla, missä Dareios oli kuollut.

Aiheesta muualla
----------------

* Livius.org Bessus / Artaxerxes V (Arkistoitu – Internet Archive) (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Muut | 
* IdRef

 |

 |
Douglas Argyll Robertson
**Douglas Moray Cooper Lamb Argyll Robertson** (1837–3. tammikuuta 1909) oli skotlantilainen oftalmologi ja kirurgi.

Hän suoritti loppututkintonsa St Andrewsin yliopistossa vuonna 1857 ja lähti sen jälkeen Berliiniin opiskelemaan Albrecht von Graefen (1828–1870) alaisuudessa. Suurin osa lääkärin työstä kului Edinburghissa silmäkirurgina ja Edinburghin yliopiston alaisessa ERI:ssä (*Edinburgh Royal Infirmary*) oftalmologian opettajana. Hän toimi vähän aikaa Viktorian ja Edvard VII:n silmäfysiologina.

Robertson tutki vuonna 1863 fysostigmiiniä, joka on afrikkalaisessa kalabarpavussa esiintyvä alkaloidi. Hän myös oikeellisesti arvioi siinä olevan ainesta hyvin tärkeäksi lääkkeeksi silmäsairauksien hoidossa. Robertson kuvasi myös Argyll Robertsonin pupillina tunnetun neuroluesin aiheuttaman sairauden.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Douglas Argyll Robertson
*Tämä artikkeli käsittelee laboratoriotarviketta. Ruoan kuljetukseen on myös lämpökaappi*
Lämpökaappi
**Lämpökaappi** on laite, jota käytetään muun muassa kuumailmasterilointiin, tuotteiden kuivaukseen, materiaalin testaukseen ja näytteen käsittelyyn. Moottori kierrättää kaapissa lämmintä ilma, joka vie kosteuden mukanaan. Lämpökaapin avulla voidaan tuottaa hallitut ja halutut lämpöolosuhteet inkubaattoreita korkeammille lämpötila-alueille.

Lämpötilaa kaapissa vahtii termostaatti. Kaapin ulkoseinä on metallinen ja sisäseinä muunlaista materiaalia. Seinien väliin jäävä tila saa aikaan sen, että lämpö ja energia säilyvät kaapin sisällä.

Lämpökaappi ei vaadi toimiakseen vettä, eikä kaappiin keräydy painetta toisin kuin autoklaaviin, minkä takia sen käyttö on turvallista. Tämän johdosta se soveltuu hyvin laboratoriokäyttöön. 

Lämpökaappeja käytetään erityisesti sellaisten materiaalien steriloimisessa, jotka kestävät korkeita lämpötiloja, esimerkiksi lasi ja erilaiset jauheet.

Lähteet
-------

* Kuumailmakuivaus (englanniksi)
* Laboratorytalk.com[vanhentunut linkki] (englanniksi)

Laboratoriolaitteet ja tarvikkeet
Autoklaavi | Bunsenlamppu | Lämpökaappi | Lämpömittari | Mikroskooppi | Sentrifugi | Spaatteli | Spektrofotometri | Vaaka | Vesi-imu | Vetokaappi

**Lasi- ja posliinitarvikkeet**

Byhnersuppilo | Byretti | Erlenmeyer | Erotussuppilo | Imupullo | Kaasupipetti | Kellolasi | Keitinlasi | Koeputki | Kyvetti | Mittalasi | Mittapullo | Petrimalja | Pipetti | Ruiske | Soxhlet | Upokas
Yhdysvaltain ilmavoimien **Douglas C-54D -kone katosi** 26. tammikuuta 1950 matkalla Alaskasta Montanaan. Viimeinen radiokontakti koneeseen oli kello 17.09 noin kaksi tuntia lähdön jälkeen sen ollessa Yukonissa lähellä Snagin kylää. Etsintäoperaatioon osallistui 85 lentokonetta ja 7 000 miestä, mutta mitään jälkiä koneesta tai sen matkustajista ei löydetty

Lento
-----

Lentokone oli osa ensimmäistä Strategic Support Squadronia, Strategic Air Commandia. Kahdeksan hengen miehistön lisäksi se kuljetti 36 matkustajaa, joista kaksi oli siviilejä: nainen ja hänen poikansa. Aikaisempi yritys lähteä liikkeelle viivästyi yhden moottorin ongelman vuoksi. Lennon reitti oli Anchoragesta Alaskasta Great Fallsiin Montanaan. Viimeinen radiokontakti saatiin myöhään iltapäivällä koneesta, jonka jälkeen se katosi.

Etsintä
-------

Tunti sen jälkeen, kun se ei saapunut Montanaan, käynnistettiin "Operaatio Mike". Etsintään osallistui noin 85 amerikkalaista ja kanadalaista lentokoneita, jotka etsivät 350 000 neliökilometriä Tyynenmeren suunnasta päin.

Tammikuun 30. päivänä etsinnässä mukana ollut 57. Fighter Wing C-47, ilmavoimien sarjanumero 45-1015, joutui lentoturmaan McClorton vuoristossa Whitehorse'n lähellä. Sen miehistön jäsenet loukkaantuivat, mutta kuolemantapauksia ei ollut. Lentäjä käveli 13 km Alaskan-moottoritielle.

Jälkiseuraukset
---------------

Etsinnät peruutettiin virallisesti 20. helmikuuta ja kaikki matkustajat todettiin kuolleiksi.

Lähteet
-------

1. ↑  Kennebec, Matt: No. 10054. Douglas DC-4 C-54D (42-72469 c/n 10574) US Army Air Forces *1000aircraftphotos.com*.  2010.  Arkistoitu 26.9.2011. Viitattu 11.8.2015. (englanniksi)
2. 1 2  What happened to C-54 Skymaster 42-72469?  20.6.2017. Ruudleeuw.com. Viitattu (englanniksi).
3. 1 2  Sean Chase: Operation Mike: The disappearance of a Skymaster over the Yukon  4.2.2010. The Daily Observer. Viitattu (englanniksi).
4. 1 2  USAF #2469  6.20.2017. Check-six.com. Viitattu (englanniksi).
5. ↑  A search for answers | The Troy Messenger
6. ↑  Dagle, Donald W. 1928–1950 Ns2.iagenweb.org.  Arkistoitu 14.7.2014. Viitattu 20.6.2017.
Rossin jäähylly, Kuningatar Aleksandran vuoret alavasemmalla.
**Kuningatar Aleksandran vuoret** on vuorijono Etelämantereella. 160 kilometriä pitkä vuorijono erottaa Beardmoren jäätikön Napatasangosta ja Rossin jäähyllystä.

Vuorijonon korkein huippu on 4 528 metriä korkea Mount Kirkpatrick. Muita korkeita huippuja ovat Mount Dickerson (4 120m), Decennial Peak (4 020m), Mount Stanley (3 220m) ja Mount Bishop (3 020m).

Vuorijono löydettiin Ernest Shackletonin johtamalla Nimrodin tutkimusretkellä, ja se nimettiin Englannin kuningattaren Aleksandra Tanskalaisen mukaan. Shackletonin ja myöhemmin myös Robert Falcon Scottin retkikunnat keräsivät vuorilta kivinäytteitä, jotka sisälsivät fossiileja. Todisteet monisoluisista eliöistä niin lähellä Etelänapaa tukivat silloin kehittynyttä teoriaa mannerliikunnoista.

Lähteet
-------

1. 1 2  Antarctica Detail *geonames.usgs.gov*. Viitattu 11.7.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Queen Alexandra Range
Spoelstra keskustelemassa tuomarin kanssa kaudella 2009–2010
**Erik Spoelstra** (s. 1. marraskuuta 1970 Evanston, Illinois) on yhdysvaltalainen koripallovalmentaja, joka toimii NBA-liigan Miami Heatin päävalmentajana.

Koripalloura
------------

Vuodesta 1995 Miami Heatin organisaatiossa toiminut Spoelstra nimettiin päävalmentajaksi kauden 2007–2008 jälkeen edellisen päävalmentajan Pat Rileyn siirryttyä muihin tehtäviin. Omalla peliurallaan hän pelasi Portlandin yliopistossa pelintekijänä ja myös hetken Saksan alasarjoissa pelaaja-valmentajana.

Spoelstran päävalmentaja-aikana Miami Heat on voittanut NBA:n mestaruuden vuosina 2012 ja 2013.

Lähteet
-------

1. 1 2  Erik Spoelstra *basketball-reference.com*. Sports Reference LLC. Viitattu 30.10.2019. (englanniksi)
2. ↑  Dwyre, Bill: 25 years after it happened, Hank Gathers' death still brings a shudder *latimes.com*.  4.3.2015. Los Angeles:  Los Angeles Times. Viitattu 7.7.2016. (englanniksi)

Aiheesta muualla
----------------

* Spoelstran omat nettisivut (Arkistoitu – Internet Archive)
Best Buyn tyypillinen toimipiste, niin sanottu *big-box store*.
Best Buyn toimipisteet Yhdysvalloissa ja Etelä-Kanadassa 2011.
**Best Buy** on yhdysvaltalainen maailman suurin kuluttajaelektroniikan ja kodinkoneiden vähittäiskauppayritys, jolla on kauppaketjuja ja toimipisteitä Yhdysvaltojen lisäksi Kanadassa, Meksikossa, Britanniassa ja Kiinassa. Best Buy on elektroniikka-alan esimerkki niin sanotusta *category killer* -yrityksestä: niin suuresta erikoiskauppayrityksestä, että muiden saman tuotealan kauppiaiden on vaikea kilpailla sen kanssa valikoiman laajuudessa tai hintojen edullisuudessa.

Yrityksen perustivat Richard M. Schulze ja Gary Smoliak vuonna 1966 audioalan erikoistavarakauppana nimeltä *Sound of Music*. Vuonna 1983 yritys uudelleennimettiin ja -brändättiin yrityksenä, jonka fokus on kuluttajaelektroniikassa. Yrityksellä oli 180 000 työntekijää vuonna 2013. *lähde?*

Best Buy -yhtiön tytäryhtiöitä ja muita ketjuja ovat *CinemaNow*-tilauselokuvapalvelu, *Geek Squad* -tietokonetukipalvelu, *Magnolia Audio Video*, *Pacific Sales*, *Cowboom, Audiovisions*, Kiinassa toimiva *Jiangsu Five Star Alliance* -ketju sekä Kanadan suurin elektroniikkaketju *Future Shop*.

Vuonna 2013 Best Buy oli Yhdysvaltain 12. suurin vähittäiskauppa liikevaihdolla mitattuna.

Katso myös
----------

* RadioShack
* Circuit City

Lähteet
-------

1. ↑  Best Buy Sticks With Turnaround Plan Despite Sales Decline. Company Will Continue to Move Marketing Dollars From TV to Digital. Advertising Age 26.8.2014. Viitattu 20.10.2014.
2. ↑  Waters, Shari: What Is a Category Killer (Arkistoitu – Internet Archive), About.com. Viitattu 20.10.2014.
3. ↑  Uusitalo, Outi: Liiketyypit, segmentointi, asemointi, luentodiasarja, Jyväskylän yliopiston kauppakorkeakoulu. Viitattu 20.10.2014.
4. ↑  DeCarlo, Matthew: Best Buy founder Richard Schulze resigns, New chairman appointed, Techspot 7.6.2012. Viitattu 20.10.2014.
5. ↑  Best Buy Inc (Arkistoitu – Internet Archive), Year in a Brand. Viitattu 20.10.2014.
6. ↑  About Us (Arkistoitu – Internet Archive), Future Shop. Viitattu 20.10.2014.
7. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Best Buy**.
* Best Buyn virallinen kotisivu (englanniksi)
**Tuomas Ylinen** (s. 1982) on suomalainen sellisti.

Ylinen oli vuosina 1995–2001 Sibelius-Akatemian nuorisokoulutuksessa Hannu Kiisken oppilaana. Vuonna 2001 hän jatkoi opintojaan Sibelius-Akatemiassa Marko Ylösen johdolla, ja vuodesta 2004 hän sai lisäksi opetusta Essenin Folkwang Universität der Künstessä Young-chang Cholta. Ylinen voitti vuonna 2002 ensimmäisen palkinnon Turun sellokilpailussa. Vuonna 2004 hän sijoittui neljänneksi Kronberg im Taunusissa järjestetyssä kansainvälisessä Pablo Casals -sellokilpailussa.

Syksyllä 2006 Ylinen aloitti soittamisen Helsingin kaupunginorkesterissa, jossa hän on toiminut ensimmäisenä soolosellistinä. Hänen laajaan solistiseen ohjelmistoonsa ovat kuuluneet suomalaisista teoksista muiden muassa Joonas Kokkosen sellokonsertto, Kaija Saariahon *Mirage* ja Esa-Pekka Salosen *Mania*. Ylinen on toiminut Total Cello Ensemblen jäsenenä. Hän on myös työskennellyt sellonsoiton lehtorina Sibelius-Akatemiassa ja lisäksi opettanut Kaakon Kamarimusiikin mestarikursseilla.

Lähteet
-------

1. 1 2  Ylinen Tuomas Yle
2. ↑  Tuomas Ylinen Helsingin kaupunginorkesteri
3. ↑  Tuomas Ylinen, sello Wellspoken
4. ↑  Ensemble Total Cello Ensemble
5. ↑  Kurssit Kaakon kamarimusiikki
Wikibooks 
Wikikirjastossa on aihe: **Kuningatarintialainen puolustus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Kuningatarintialainen puolustus** on shakkiavaus, joka alkaa tyypillisesti:

`1. d4 Rf6 2. c4 e6 3. Rf3 b6`
Se on yksi tärkeimmistä ja suosituimmista avauksista turnausshakissa tällä hetkellä. Maailman huipputasolla sitä on pelattu lähes kaikissa merkittävissä MM-otteluissa, muun muassa Anatoli Karpov ja Viktor Kortšnoi vuosina 1978 ja 1981 sekä Garri Kasparov ja Anatoli Karpov 1980-luvulla pelasivat sitä useissa MM-ottelun peleistä.

Yhdessä Nimzo-intialaisen puolustuksen kanssa ne ovat mustan keskeisistä vastauksista 1.d4-siirtoon. Mustan asema on vakaa ja vailla heikkouksia, ja silti mustalla on omat mahdollisuutensa pelata voittoa yleensä rauhallisessa ja luonteeltaan strategisessa keskipelissä.

Avauksen kehittäjänä pidetään Nimzo-intialaisen tapaan Aron Nimzowitschia. Avauksen keskeinen straginen idea on keskustan ja valkean keskustasotilaiden painostaminen vaalearuutuisella lähetillä b7-ruudulta, ja diagonaalin a8-h1 hallinta on avauksen keskeinen strateginen teema.

Suomalaiset SM Jouni Yrjölä ja KvM Jussi Tella ovat julkaisseet avauksesta hyvät arvostelut saaneen kirjan *The Queen’s Indian* (Gambit Publications Ltd 2003).

Aiheesta muualla
----------------

* Kuningatarintialainen puolustus ChessGames.comissa
**Curling** oli ensimmäistä kertaa olympialaisten ohjelmistossa vuoden 1924 Chamonix’n talviolympialaisissa. Tuolloin järjestettiin curling-kilpailu vain miehille.

Koska curling oli Chamonix’n jälkeen näytöslajina Lake Placidissa 1932 ja myöhemmin myös Calgaryssa 1988 ja Albertvillessa 1992, tilastoijat pitivät pitkään myös Chamonix’n kilpailutapahtumaa epävirallisena näytöslajina, mutta vuonna 2006 Kansainvälinen olympiakomitea vahvisti lajin olleen virallisena kisalajina 1924.

Mitalistit
----------


| Sija | Maa | Kilpailijat | Pisteet |
| --- | --- | --- | --- |
| 1 |  | William Jackson  Robin Welsh  Tom Murray  Laurence Jackson  | 4 |
| 2 |  | Carl Wilhelm Petersén  Carl August Kronlund  Johan Petter Åhlén  Ture Ödlund  Carl Axel Pettersson  Erik Severin  Karl Wahlberg  Victor Wetterström | 2 |
| 3 |  | Henri Cournollet  Georges André  Armand Isaac-Bénédic  Pierre Canivet | 0 |

Lähteet
-------

1. ↑  Curling *www.olympedia.org*. Viitattu 2.2.2021. (englanniksi)
2. ↑  Kanerva, Juha & Tikander, Vesa: *Urheilulajien Synty*, s. 61. Helsinki: Teos, 2012. ISBN 978-951-851-345-5.
3. ↑  Curling, Men (tulokset) *www.olympedia.org*. Viitattu 2.2.2021.

I talviolympialaisten kilpailulajit
Curling |
Jääkiekko |
Maastohiihto | 
Mäkihyppy | 
Pikaluistelu |
Rattikelkkailu |
Sotilaspartiohiihto |
Taitoluistelu | 
Yhdistetty

Curling olympialaisissa
1924 |
1932 (*Näytöslaji*) |
1936–1984 |
1988 (*Näytöslaji*) | 
1992 (*Näytöslaji*) |
1994 |
1998 |
2002 |
2006 |
2010 |
2014 |
2018 |
2022
**Víctor Camarasa Ferrando** (s. 28. toukokuuta 1994 Meliana, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Alavésia lainalla saman sarjan Real Betisista ja on pelipaikaltaan keskikenttäpelaaja.

Seurajoukkueura
---------------

Camarasa liittyi Valencian nuorisoakatemiaan vuonna 2001. Kymmenen vuotta myöhemmin Camarasa pudotettiin seuran akatemiasta, jonka jälkeen hän siirtyi naapuriseura Levanten junioreihin. Hän nousi seuran reservijoukkueeseen kaudella 2012–2013, joka pelasi maan kolmanneksi korkeimmalla sarjatasolla Segunda División B:ssä.

7. joulukuuta 2013 Camarasa teki ensiesiintymisensä edustusjoukkueessa Copa del Reyn ensimmäisessä osaottelussa Recreativo de Huelvaa vastaan. Kaksi päivää myöhemmin hän solmi seuran kanssa kuusivuotisen sopimuksen. 17. joulukuuta 2013 pelatussa Copa del Reyn toisessa osaottelussa Recreativoa vastaan hän teki ensimmäisen maalinsa edustusjoukkueessa, kun Levante kaatoi huelvalaisseuran numeroin 4–0 ja eteni seuraavalle kierrokselle.

14. tammikuuta 2014 hän pelasi ensimmäisen ottelunsa maan korkeimmalla sarjatasolla Primera Divisiónissa, tultuaan vaihdosta kentälle ottelussa paikallisvastustaja Valenciaa vastaan. Heinäkuussa 2014 päävalmentajana toiminut José Luis Mendilibar nosti Camarasan edustusjoukkueen kokoonpanoon tulevaksi kaudeksi.

4. lokakuuta 2014 Camarasa teki ensimmäisen maalinsa maan pääsarjassa ottelussa Eibaria vastaan.

Lähteet
-------

1. ↑  El Barça sigue a Víctor Camarasa El Mundo Deportivo. Viitattu 28.2.2015. (espanjaksi)
2. ↑  Ruymán decide 'a puerta cerrada' Marca. Viitattu 28.2.2015. (espanjaksi)
3. ↑  El Levante renueva a sus perlas, Jason y Victor Camarasa Plaza Deportiva. Viitattu 28.2.2015. (espanjaksi)
4. ↑  Vendaval granota hacia octavos Marca. Viitattu 28.2.2015. (espanjaksi)
5. ↑  ¡Che, qué bueno que viniste! Marca. Viitattu 28.2.2015. (espanjaksi)
6. ↑  Víctor Camarasa: «Mendilibar quiere algo distinto a lo que quería Caparrós» (Arkistoitu – Internet Archive) Las Provincias. Viitattu 28.2.2015. (espanjaksi)
7. ↑  Piovaccari levels thriller late on ESPN. Viitattu 28.2.2015. (englanniksi)

Aiheesta muualla
----------------

* Víctor Camarasan tilastot BDFutbol-sivustolla (englanniksi)
* Víctor Camarasan tilastot Soccerway-sivustolla (englanniksi)

Betis – Primera División
1 Bravo |
2 Montoya |
3 González |
4 Akouokou |
5 Rodríguez |
6 Ruiz |
7 Juanmi |
8 Fekir |
9 Iglesias |
10 Canales |
11 Luiz Henrique |
12 José |
13 Silva |
14 Carvalho |
15 Moreno |
16 Pezzella |
17 Joaquín |
18 Guardado |
19 Luiz Felipe |
21 Morón |
22 Camarasa |
23 Sabaly |
24 Ruibal |
25 Martín |
28 Rodri |
33 Miranda |
Valmentaja Pellegrini
Véronique Tadjo
**Véronique Tadjo** (s. 1955 Ranska) on norsunluurannikkolainen kirjailija ja runoilija.

Tadjo syntyi norsunluurannikkolaiselle isälle ja ranskalaiselle äidille. Hän varttui enimmäkseen Abidjanissa. Hän sai kandidaatin arvon englannin kielessä Abidjanin yliopistosta ja väitteli afroamerikkalaisessa kirjallisuudessa sekä sivilisaatiossa tohtoriksi Pariisin yliopistossa. Tadjo sai Fulbright-tutkimusstipendin Howardin yliopistoon vuonna 1983. Palattuaan Norsunluurannikolle hän työskenteli englannin kielen opettajana maan pohjoisosassa. Lisäksi Tadjo luennoi Abidjanin yliopistossa, kunnes ryhtyi vuonna 1993 päätoimiseksi kirjailijaksi. Hän on työskennellyt myös muun muassa Etelä-Afrikassa.

Tadjo on voittanut urallaan useita palkintoja, kuten Grand prix littéraire d'Afrique noiren vuonna 2005. Hänen lastenkirjansa *Mami Wata and the Monster* tuli vuonna 1993 UNICEF:n palkitsemaksi. Tadjo on kirjoittanut sekä ranskan että englannin kielillä. Hänen tuotantoonsa kuuluu romaaneja, runoutta ja lastenkirjoja. Vuosina 2000 ja 2001 Tadjo toimi tuomarina Caine-palkintojen jaossa. Hän on työskennellyt myös taidemaalarina ja kuvittanut omia lastenkirjojaan.

Lähteet
-------

1. 1 2 3  Rootedness and Openness in The Life and Works of Véronique Tadjo (b. 1955) by Tim Steckler South African History Online
2. 1 2  Veronique Tadjo Centre for Transcultural Writing and Research


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Korea
* Alankomaat
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* IdRef

 |

 |
**XVII talviolympialaiset** järjestettiin vuonna 1998 Naganossa, Japanissa. Naisten **curling** oli ensimmäistä kertaa mukana virallisessa kisaohjelmassa ja miestenkin curlingkilpailu ensimmäistä kertaa sitten Chamonix'n 1924 kisojen.

Mitalistit
----------

### Miehet


| Sija | Maa | Joukkue |
| --- | --- | --- |
| 1. |  Sveitsi | Patrick Hürlimann  Patrik Lörtscher  Daniel Müller  Diego Perren  Dominic Andres |
| 2. |  Kanada | Mike Harris  Richard Hart  Collin Mitchell  George Karrys  Paul Savage |
| 3. |  Norja | Eigil Ramsfjell  Jan Thoresen  Stig-Arne Gunnestad  Anthon Grimsmo  Tore Torvbråten |

  

  

### Naiset


| Sija | Maa | Joukkue |
| --- | --- | --- |
| 1. |  Kanada | Sandra Schmirler  Jan Betker  Joan McCusker  Marcia Gudereit  Atina Ford |
| 2. |  Tanska | Helena LavrsenMargit PörtnerDorthe HolmTrine QvistJane Bidstrup |
| 3. |  Ruotsi | Elisabet Gustafson  Katarina Nyberg  Louise Marmont  Elisabeth Persson  Margaretha Lindahl |

  

  

Talviolympialaisten 1998 lajit
Alppihiihto |
Ampumahiihto |
Curling |
Freestylehiihto |
Jääkiekko |
Kaukalopikaluistelu |
Lumilautailu |
Maastohiihto | 
Mäkihyppy | 
Ohjaskelkkailu |
Pikaluistelu |
Rattikelkkailu |
Taitoluistelu |
Yhdistetty

Curling olympialaisissa
1924 |
1932 (*Näytöslaji*) |
1936–1984 |
1988 (*Näytöslaji*) | 
1992 (*Näytöslaji*) |
1994 |
1998 |
2002 |
2006 |
2010 |
2014 |
2018 |
2022
**Víctor Balaguer** (24. maaliskuuta 1921 – 17. huhtikuuta 1984) oli espanjalainen laulaja, joka tunnettiin monipuolisena pop- ja zarzuelalaulajana. Balaguer lauloi sekä espanjaksi että katalaaniksi.

Balaguer sijoittui 1961 toiseksi Espanjan euroviisukarsinnassa kappaleella *Ba, Be, Bi, Bo, Bu*. Vuotta myöhemmin Balaguer osallistui Espanjan karsintaan kappaleilla *Llámame* ja *Grandioso*, joista ensiksimainittu voitti karsinnan ja jälkimmäinen sijoittui kolmanneksi. Kansainvälisessä Eurovision laulukilpailussa Balaguer sijoittui jaetulle viimeiselle sijalle nollalla pisteellä.

Euroviisuedustuksensa jälkeen Balaguer palasi laulamaan pääasiassa katalaaniksi. Balaguer kuoli paksusuolen syöpään 63-vuotiaana Barcelonassa 17. huhtikuuta 1984.

Lähteet
-------

* Víctor Balaguer murió ayer en una clínica barcelonesa *elpais.com*. Viitattu 28.3.2022. (espanjaksi)

1. ↑  Spanish Selection 1961 *eurovisionworld.com*. Viitattu 28.3.2022.
2. ↑  Spanish Selection 1962 *eurovisionworld.com*. Viitattu 28.3.2022.
3. ↑  Luxembourg 1962 *eurovision.tv*. Viitattu 28.3.2022.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Espanja
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Erik Svahn** eli *Ericus Matthiæ, Ostrobotniensis* (1680-luvulla Paltamo – 1709 Sotkamo) oli suomalainen pappi ja runoilija.

Svahnin vanhemmat olivat Paltamon Koutaniemen talollinen, kirkonisäntä Matti Hannunpoika (Matts Hansson, k. 1689) ja Elisabet Johansdotter Meilund. Hän pääsi ylioppilaaksi Turussa vuonna 1700 ja hänet vihittiin papiksi Turun hiippakunnassa 1704. Svahn toimi sitten Sotkamon kirkkoherran Erik Cajanuksen (k. 1712) apulaisena.

Svahn kirjoitti latinan- ja suomenkielisen hautajaisrunon nimeltä *Lamentatio Paldamoensium, Mikä parcu Paldamosta* Paltamon kirkkoherran ja Kajaanin rovastikunnan lääninrovastin Johannes Andreae Cajanuksen (1626–1703) hautajaisiin elokuussa 1703. Runo painettiin Turussa vuonna 1706.

Svahn oli naimisissa vuodesta 1704 Erik Cajanuksen tyttären Elisabet Eriksdotter Cajanuksen kanssa.

Lähteet
-------

1. 1 2 3  Kotivuori, Yrjö: Erik Svahn. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 4.11.2015.
2. ↑  SKS Biografiakeskus : Turun hiippakunnan paimenmuisto 1554–1721

WikiaineistoWikiaineisto
Wikiaineistoon on tallennettu tekstiä aiheesta: 
***Erik Svahn***
**Herman Georg Maria Wärnhjelm** (12. tammikuuta 1808 Helsinki – 7. lokakuuta 1882 Viipuri) oli suomalainen Viipurin hovioikeuden varapresidentti ja valtiopäivämies.

Wärnhjelmin vanhemmat olivat Vaasan läänin maaherra, kapteeni Herman Henrik Wärnhjelm (k. 1830) ja Ottiliana Sofia Adlercreutz. Hän pääsi ylioppilaaksi Turussa 1823. Wärnhjelm suoritti Turun akatemiassa tuomarintutkinnon ja kameraalitutkinnon 1827. Hän sai varatuomarin arvon 1830.

Wärnhjelm toimi Vaasan hovioikeudessa ylimääräisenä kanslistina vuodesta 1828 ja kanslistina vuodesta 1834. Hänestä tuli Viipurin hovioikeudessa notaari 1839, varakanneviskaali 1841, sihteeri 1842, asessori 1845 ja hovioikeudenneuvos 1858. Wärnhjelm sai varapresidentin arvonimen 1868. Hän oli Viipurin hovioikeuden varapresidenttinä 1874–1877. Wärnhjelm oli aatelissäädyssä edustaja valtiopäivillä 1863–1864.

Wärnhjelm oli naimisissa vuodesta 1846 Ida Amanda Lohmanin (k. 1892) kanssa jonka isä oli Viipurin laamannikunnan laamanni August Lohman (1794–1863). Heidän poikansa oli eversti Georg Herman August Wärnhjelm. Wärnhjelmin veli oli eversti ja valtiopäivämies Ernst Emil Vilhelm Wärnhjelm (1823–1890).

Lähteet
-------

1. 1 2 3  Kotivuori, Yrjö: Herman Georg Maria Wärnhjelm. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 6.12.2016.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1640–1852

 |

 |